**ΠΑΣΧΑ 2019**

**ΣΑΡΔΗΝΙΑ**

**ΟΡΙΣΤΑΝΟ – ΑΛΓΚΕΡΟ – ΟΛΜΠΙΑ**

6ήμερη αεροπορική εκδρομή/5 διανυκτερεύσεις

**από € 649,00**

**Αναχώρηση**

26 Απριλίου 2019 – 1 Μαΐου 2019

*Για αυτό το Πάσχα σχεδιάσαμε για εσάς μία μοναδική εκδρομή στη Σαρδηνία. Με τα εκθαμβωτικά γαλάζια νερά της Μεσογείου να το περιβάλλουν, το ιταλικό νησί χαρακτηρίζεται από έντονες αντιθέσεις. Απολαύστε τη φυσική ομορφιά του πανέμορφου νησιού και εκμεταλλευθείτε τις πασχαλινές διακοπές σας προκειμένου να ζήσετε μία μοναδική ταξιδιωτική εμπειρία…!*

**Ημέρα 1 (26/4/2019)**

**ΑΘΗΝΑ, ΟΛΜΠΙΑ, ΟΡΙΣΤΑΝΟ**

Συγκέντρωση στο αεροδρόμιο Ελ. Βενιζέλος και απευθείας πτήση της Aegean Airlines για τη Σαρδηνία. Άφιξη στην Όλμπια το πρωί και ξεκινάμε την περιήγηση στο ιστορικό κέντρο της πόλης, η οποία παρουσιάζει τον εαυτό της ως τουριστικό προορισμό για την όμορφη θάλασσα και τις παραλίες, αλλά και για το μεγάλο αριθμό μνημείων πολιτιστικού ενδιαφέροντος. Αν και το όνομα Όλμπια είναι αρχαίο ελληνικό, λόγω της ελληνικής παρουσίας κατά τον 7ο αιώνα π.Χ., η πόλη της Όλμπια καταλήφθηκε αρχικά από τους Φοίνικες, σύμφωνα με αρχαιολογικά ευρήματα. Θα επισκεφθούμε το Αρχαιολογικό Μουσείο, το οποίο εκθέτει μερικά τμήματα ρωμαϊκών πλοίων, που βυθίστηκαν από τους Βανδάλους κατά τη διάρκεια επίθεσης στην πόλη κατά τον 1ο αιώνα π.X. Επιπλέον, θα δούμε τη Ρωμαϊκή Βασιλική αφιερωμένη στον San Simplicio, προστάτη της πόλης και της περιοχής καθώς και τη Νεκρόπολη, ανοιχτή στο κοινό μόλις εδώ και λίγα χρόνια, όπου υπάρχουν τάφοι διαφόρων ιστορικών περιόδων. Χρόνος ελεύθερος για γεύμα. Το απόγευμα αναχωρούμε για το Οριστάνο, με ενδιάμεση στάση και επίσκεψη στον αρχαιολογικό χώρο της Santa Cristina, που βρίσκεται στο δήμο της Paulilatino, στην επαρχία του Οριστάνο. Άφιξη το βράδυ στο Οριστάνο. Παραλαβή και τακτοποίηση δωματίων. Διανυκτέρευση.

**Ημέρα 2 (27/4/2019)**

**ΟΡΙΣΤΑΝΟ, ΜΠΟΖΑ, ΑΛΓΚΕΡΟ**

Πρωινό και αναχωρούμε για το Κάμπρας, ένα ψαροχώρι κοντά στο Οριστάνο, όπου θα επισκεφθούμε το Μουσείο που φιλοξενεί τα Αγάλματα των Γιγάντων του Monte Prama, σιωπηλοί πολεμιστές που στην αρχαιότητα φύλαγαν ιερούς τόπους και ανακαλύφθηκαν πριν τριάντα χρόνια κατά τη διάρκεια οργώματος. Στο Μουσείο διατηρούνται επίσης οι Πουνικοί Τοίχοι που βρέθηκαν στην κοντινή περιοχή του Θάρρου και το φορτίο των πλινθωμάτων ενός ρωμαϊκού πλοίου που είχε βυθιστεί. Χρόνος ελεύθερος για γεύμα. Συνεχίζουμε για τη Μπόζα, που πρόσφατα ονομάστηκε το δεύτερο πιο όμορφο χωριό της Ιταλίας και κατόπιν επίσκεψη στο χαρακτηριστικό ιστορικό της κέντρο κατά μήκος του ποταμού Temo. Το βράδυ άφιξη στο Αλγκέρο, τακτοποίηση στο ξενοδοχείο μας και διανυκτέρευση. Για όσους το επιθυμούν, μεταφορά στον εορτασμό της Ορθόδοξης Αναστάσεως στην εκκλησία της Αγίας Βαρβάρας. Ο εορτασμός ξεκινά στις 22:00.

**Ημέρα 3 (28/4/2019)**

**ΑΛΓΚΕΡΟ, ΚΑΣΤΕΛΣΑΡΔΟ, ΟΛΜΠΙΑ**

Πρώτος σταθμός της διαδρομής μας θα είναι το Αλγκέρο, μια πανέμορφη παραθαλάσσια πόλη της βόρειας Σαρδηνίας, με το φρούριό του να δεσπόζει στο λιμάνι. Θα δούμε το ιστορικό κέντρο και θα περπατήσουμε στα στενά δρομάκια της υπέροχης παλιάς του πόλης. Καθώς το Αλγκέρο κατακτήθηκε το 1353 από την Αραγώνα, αποτελεί την πόλη του νησιού με τα πιο έντονα ισπανικά στοιχεία. Η διάλεκτος που μιλούν οι κάτοικοί του είναι στενά συνδεδεμένη με εκείνη της Καταλονίας και για τον λόγο αυτό, από το 1970 οι πινακίδες στους δρόμους αναγράφονται και στην ιταλική και στην καταλανική γλώσσα. Το απόγευμα μεταφερόμαστε στο Καστελσάρδο, βασιλική πόλη, που ιδρύθηκε περίπου το 1200, από τη γενουατική οικογένεια Dorias με το όνομα Casteldoria και στη συνέχεια καλλιεργήθηκε κάτω από τις διάφορες κυριαρχίες του Giudicati του Torres και Arborea, για να κατακτηθεί τελικά από τους Αραγονίους. Ανεβαίνουμε προς το φρούριο με τα πόδια ή μέσω του τοπικού τρένου (έξοδα ατομικά). Επίσκεψη στον βράχο του ελέφαντα, τον αρχαίο υποθαλάσσιο τάφο και το μεσαιωνικό φρούριο με θέα στη θάλασσα. Χρόνος ελεύθερος για γεύμα και επίσκεψη στα πολλά εμπορικά καταστήματα (καλάθια, χαλιά, κεραμικά και κοράλλια). Το βράδυ άφιξη στην Όλμπια. Παραλαβή δωματίων και τακτοποίηση στο ξενοδοχείο μας. Διανυκτέρευση.

**Ημέρα 4 (29/4/2019)**

**ΣΑΝΤΑ ΤΕΡΕΖΑ ΓΚΑΛΟΥΡΑ, ΜΠΟΝΙΦΑΤΣΙΟ, ΟΛΜΠΙΑ**

Πρωινό και μεταφερόμαστε στη Σάντα Τερέζα Γκαλούρα, στο βορειότερο τμήμα του νησιού όπου θα έχουμε χρόνο ελεύθερο. Προαιρετικά για όσους το επιθυμούν αναχωρούμε με το φέρρυ-μποτ (κόστος ατομικό περίπου €45) για τη Κορσική. Άφιξη για όσους το επιλέξουν μετά από 55 λεπτά στο Μπονιφάτσιο και ξεκινάμε την περιήγησή μας στη μεσαιωνική πόλη, που ιδρύθηκε το 828 μ.Χ. από τον Κόμη Bonifacio της Τοσκάνης, είναι φυσικό λιμάνι ως ένα από τα ωραιότερα φυσικά φιόρδ της Μεσογείου και φέρει μια εντυπωσιακή ομοιότητα με το σπίτι των Λαιστρυγόνων, που αναφέρεται στην Οδύσσεια του Ομήρου. Άνοδος προς το φρούριο με τα πόδια ή μέσω του τοπικού τουριστικού τρένου (ατομικά έξοδα). Ελεύθερος χρόνος για αγορές και επιστροφή στη Σαρδηνία. Άφιξη στη Σάντα Τερέζα και επιστροφή στο ξενοδοχείο μας στην Όλμπια. Διανυκτέρευση.

**Ημέρα 5 (30/4/2019)**

**ΛΑ ΜΑΝΤΑΛΕΝΑ, ΟΛΜΠΙΑ**

Πρωινό και μεταφορά στο Παλάου για να επιβιβαστούμε στο πλοίο με προορισμό το νησί Λα Μανταλένα. Ξενάγηση σε όλο το μήκος του μεγαλύτερου νησιού του ομώνυμου αρχιπελάγους, γνωστό και για το νεοσύστατο θαλάσσιο πάρκο, πλούσιο σε ενδημική πανίδα και χλωρίδα των νησιών Καπρέρα, το δεύτερο μεγαλύτερο νησί στο οποίο συνδέεται με μια γέφυρα. Επίσκεψη στο Casa-Museo di Garibaldi (είσοδος με ατομικά έξοδα), το οποίο συγκεντρώνει τις αναμνήσεις του μεγάλου εθνικού ήρωα, δημιουργού της ενοποίησης της Ιταλίας, που έζησε εδώ τα τελευταία χρόνια της ζωής του. Ο τάφος του βρίσκεται στο συγκεκριμένο σημείο. Χρόνος ελεύθερος για γεύμα. Αργά το απόγευμα επιστροφή στο Παλάου και στην Όλμπια. Διανυκτέρευση.

**Ημέρα 6 (1/5/2019)**

**ΣΜΑΡΑΓΔΕΝΙΑ ΑΚΤΗ, ΟΛΜΠΙΑ, ΑΘΗΝΑ**

Πρωινό και αναχώρηση για τη Σμαραγδένια Ακτή (Costa Smeralda), όπου θα δούμε τις κύριες πόλεις που ιδρύθηκαν στις αρχές της δεκαετίας του '60 από τον πρίγκιπα Ismailita Karim Aga Khan. Επισκεπτόμαστε στην ευρύτερη αυτή περιοχή τον πιο όμορφο και σημαντικό πόλο έλξης των τουριστών το Πόρτο Τσέρβο, όπου και θα περπατήσουμε τη μικρή αυτή περιοχή που είναι πλήρως οργανωμένη για τους επίλεκτους ανά τον κόσμο τουρίστες. Το Yacht Club Porto Cervo διοργανώνει κάθε χρόνο πολλά ναυτικά τρόπαια παγκόσμιας κλάσης. Το απόγευμα, συνεχίζουμε στο Πόρτο Ροτόντο, έναν άλλο δημοφιλή προορισμό διακοπών στην Ιταλία. Εδώ βρίσκονται βίλες διάσημων, όπως του Σίλβιο Μπερλουσκόνι και άλλων. Μεταφορά στο αεροδρόμιο της Όλμπια και επιβίβαση στο αεροπλάνο για τη πτήση της επιστροφής μας στην Αθήνα.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΤΙΜΕΣ/ΑΤΟΜΟ (ΠΑΣΧΑ)** | | | | | | | | |
| **ΑΝΑΧΩΡΗΣΗ** | **ΗΜΕΡΕΣ** | **ΠΟΛΗ** | **ΞΕΝΟΔΟΧΕΙΟ** | **Early**  **Booking** | **2ΚΛΙΝΟ** | **1ΚΛΙΝΟ** | **ΠΑΙΔΙ** |
| **26/4/2019** | 6 | **Oristano**  (26-27/4) | Pentahotel Prague (4\*) | **€ 649** |  |  |  |
| **Alghero**  (27-28/4) | Hotel El Bareal (3\*) | **€ 699** | **+ € 140** | **€ 599** |
| **Olbia**  (28/4-30/5) | Hotel Mercure Olbia (4\*) |  |  |  |

**Περιλαμβάνονται**:

1. Αεροπορικά εισιτήρια με απευθείας ναυλωμένες πτήσεις της Aegean Airlines
2. Mία (1) αποσκευή έως 23 kgs και μία (1) χειραποσκευή έως 5kgs ανά άτομο
3. Πέντε (5) διανυκτερεύσεις σε επιλεγμένα ξενοδοχεία 3\* και 4\*
4. Πρωινό καθημερινά
5. Μεταφορές από και προς το αεροδρόμιο της Όλμπια
6. Όλες οι μεταφορές – μετακινήσεις σύμφωνα με το πρόγραμμα
7. Μεταφορά σε Ορθόδοξο Ναό για τη λειτουργία της Αναστάσεως
8. Αρχηγός-συνοδός του γραφείου μας
9. Ενημερωτικά έντυπα
10. Ταξιδιωτική ασφάλιση αστικής ευθύνης

**Δεν περιλαμβάνονται**:

1. Φόροι αεροδρομίων και επίναυλος καυσίμων (€ 160,00)
2. Check Point (€25,00 πληρωτέα στην Αθήνα)
3. Δημοτικός φόρος διαμονής, ο οποίος καταβάλλεται απευθείας στα ξενοδοχεία (όπου και αν αυτός ζητηθεί)
4. Εισιτήρια εισόδου σε μουσεία, μνημεία και άλλα αξιοθέατα (όπου και αν αυτό απαιτείται)
5. Ό,τι αναφέρεται ως προαιρετικό ή προτεινόμενο και ό,τι ρητά δεν αναγράφεται στα περιλαμβανόμενα

**Σημειώσεις:**

* Η εκδρομή πραγματοποιείται με επιλεγμένο συνεργαζόμενο γραφείο
* Η ροή και το πρόγραμμα των ξεναγήσεων οριστικοποιείται το αργότερο τρεις (3) ημέρες πριν από την αναχώρηση με την παραλαβή του αναλυτικού ημερήσιου προγράμματος (ενημερωτικό εκδρομής)
* Το Early Booking ισχύει για τις πρώτες συμμετοχές και για περιορισμένο αριθμό θέσεων
* Οι παιδικές τιμές ισχύουν για διαμονή παιδιού (έως 12ετών) στο ίδιο δωμάτιο με 2 ενήλικες, σε πρόσθετη κλίνη εκτός εξαιρέσεων
* Τα παιδιά που ταξιδεύουν με τη συνοδεία ενός γονέα, χρειάζονται έγγραφη συγκατάθεση του άλλου γονέα από το αστυνομικό τμήμα ή ΚΕΠ
* Διαβατήριο σε ισχύ ή ταυτότητα νέου τύπου (εντός 15ετίας) είναι απαραίτητα για όλες τις εκδρομές στην Ευρώπη. Για εκδρομές εκτός χώρες Schengen ενημερωθείτε από το γραφείο μας. Οι ταξιδιώτες που δεν είναι κάτοχοι ελληνικών διαβατηρίων πρέπει να επικοινωνούν με την πρεσβεία της χώρας που θα ταξιδέψουν. Τα παιδιά έως 12 ετών ταξιδεύουν μόνο με διαβατήριο σε ισχύ
* Σε οδικές και αεροπορικές εκδρομές που συνδυάζονται, οι θέσεις στα πούλμαν είναι εναλλασσόμενες
* Για τις οδικές εκδρομές η επιβάρυνση κατ’ άτομο σε καμπίνα (με επιστροφή): ΑΒ2 επιπλέον €65, Α2 επιπλέον €80, Α4 επιπλέον €25, ΑΒ3 επιπλέον €30, Α3 επιπλέον €35
* Στα ξενοδοχεία ζητείται πιστωτική κάρτα ή κάποιο ποσό ως εγγύηση το οποίο επιστρέφεται με το check out
* Η συμμετοχή σε οποιοδήποτε από τα αναφερόμενα ταξίδια, σημαίνει αυτόματη και ανεπιφύλακτη αποδοχή των Γενικών Όρων Συμμετοχής

|  |
| --- |
| **ΠΤΗΣΕΙΣ** |
| ΑΤΗOLB 26APR A34070 10:00-11:15 |
| OLBATH 01MAY A34071 20:00-23:10 |